open-index/open-wikipedia-markdown huggingface dataset:
Έμβλημα του Νεπάλ

Το **[[εθνόσημο]] του [[Νεπάλ]]** υιοθετήθηκε στις 30 Δεκεμβρίου 2006 και τα κύρια μέρη του είναι η Σημαία του Νεπάλ και το όρος Έβερεστ .

Το εθνόσημο άλλαξε στη διάρκεια της περιόδου της συμφιλίωσης, έπειτα από τον Εμφύλιο Πόλεμο στο Νεπάλ. Ειδικότερα, περιέχει μια σημαία του Νεπάλ, το Όρος Έβερεστ, πράσινους λόφους που συμβολίζουν τις λοφώδεις περιοχές του Νεπάλ και κίτρινο χρώμα, το οποίο συμβολίζει το γόνιμο έδαφος, μια γυναίκα και έναν άνδρα να δίνουν τα χέρια (σύμβολο της ισότητας των δύο φύλων) και μια γιρλάντα από ροδόδεντρα (εθνικό λουλούδι). Πάνω από αυτό είναι μια άσπρη σιλουέτα, στο σχήμα του Νεπάλ. Στη βάση του σχεδίου βρίσκεται μια κόκκινη περγαμηνή, η οποία φέρει το εθνικό ρητό στα σανσκριτικά: जननी जन्मभूमिश्च स्वर्गादपी गरीयसी (jananī janmabhūmiśca svargādapi garīyasī), το οποίο σημαίνει "Η μητέρα και η Μητέρα Πατρίδα είναι σημαντικότερα από τον παράδεισο".

## Παραπομπές



Νεπαλ
Κατηγορία:Εθνικά σύμβολα του Νεπάλ
Σημαία του Νεπάλ

thumb|150px|right|Διαστάσεις: 4:3

Η εθνική **[[σημαία]] του [[Νεπάλ]]** καθιερώθηκε στις 16 Δεκεμβρίου 1962 και είναι η μόνη μη ορθογώνια κρατική σημαία στον κόσμο. Αποτελεί έναν συνδυασμό δύο πολμικών επισειόντων μετά συμβόλων της παλαιάς δυναστείας των Ράνα (Rana).

Οι μπλε άκρες υποδηλώνουν την ειρήνη και την αρμονία , οι οποίες αφθονούν στη χώρα από την εποχή του Βούδα, του οποίου γενέτειρα είναι το Νεπάλ. Το κόκκινο χρώμα αποτελεί ενιαίο σύμβολο του γενναίου πνεύματος του λαού της χώρας, ενώ τα καθ΄ ύψους ενωμένα τρίγωνα, πολεμικοί επισείοντες, υποδηλώνουν αμφότεροι δια των συμβόλων τους την επικρατούσα και σήμερα κύρια θρησκεία της χώρας, που είναι ο Ινδουισμός.

Η απεικόνιση των ουράνιων σωμάτων δείχνει τη σταθερότητα, την ελπίδα ότι το Νεπάλ θα συνεχίσει να υπάρχει αέναα όσο ο ήλιος και η σελήνη. Η τελευταία συμβολίζει επίσης την ηρεμία στη χώρα, ενώ ο ήλιος την επίλυση των προβλημάτων. Η χώρα έχει (προσωρινό) Σύνταγμα από τις 15 Ιανουαρίου του 2007.

## Εξωτερικοί σύνδεσμοι

* http://flagspot.net/flags/np.html - Σημαίες του Κόσμου:Νεπάλ.

Νεπαλ
Κατηγορία:Εθνικά σύμβολα του Νεπάλ
Κατηγορία:Σημαίες της Ασίας
Αδόλφο Βαλένσια

Ο **Αδόλφο Βαλένσια** (*Adolfo José Valencia Mosquera*, γεννήθηκε 6 Φεβρουαρίου 1968) είναι Κολομβιανός πρώην ποδοσφαιριστής. Το παρατσούκλι του ήταν "Το τρένο" για το δυναμικό και γρήγορο στιλ παιχνιδιού του, θα μπορούσε όμως και να αφορά την καριέρα του καθώς έχει ταξιδέψει για να αγωνιστεί σε επτά διαφορετικές χώρες.

## Καριέρα
Η πρώτη του ομάδα ήταν η κολομβιανή Ιντεπετιέντε του Σάντα Φε.
Η Μπάγερν Μονάχου ήταν η επόμενη στάση του αλλά και ο πιο μεγάλος ομάδα που αγωνίστηκε.
Συνέχισε την καριέρα του στην Ατλέτικο Μαδρίτης, στην Ιταλική Ρετζίνα.
Στην Ελλάδα αγωνίστηκε με τα χρώματα του ΠΑΟΚ τις περιόδους 1998-1999 και 1999-2000 σε 27 αγώνες σκοράροντας 8 γκολ και αργότερα στις ΗΠΑ στους Μέτροσταρς της Νέας Υόρκης. Τελείωσε την καριέρα του στη Μαρακαΐμπο της Βενεζουέλας.

## Ομάδες
* 1986-1993 20px Independiente Santa Fe 
* 1993-1994 20px Μπάγερν Μονάχου
* 1994-1995 20px Ατλέτικο Μαδρίτης
* 1995-1996 20px Independiente Santa Fe
* 1996-1997 20px America Cali 
* 1997-1998 20px Ρετζίνα 
* 1998-2000 20px ΠΑΟΚ
* 2000-2001 20px New York Metro Stars 
* 2002 20px Independiente Santa Fe
* 2002 20px UA Maracaibo 
* 2003-2004 20px Zhejiang Lucheng

## Εθνική Κολομβίας
Ο Αδόλφο Βαλένσια ήταν μέλος της εκπληκτικής εθνικής Κολομβίας που πρόωρα ο Πελέ την είχε παρομοιάσει με την Εθνική Βραζιλίας του 1970. Συμμετείχε στα μουντιάλ του 1994 και του 1998. Στο μουντιάλ του 1994 σκόραρε εναντίον της Ρουμανίας και των ΗΠΑ.

Κατηγορία:Κολομβιανοί ποδοσφαιριστές
Κατηγορία:Ποδοσφαιριστές Πρωταθλήματος Κολομβίας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Μπάγερν Μονάχου
Κατηγορία:Ποδοσφαιριστές Ατλέτικο Μαδρίτης
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Αμέρικα δε Κάλι
Κατηγορία:Ποδοσφαιριστές Κόπα Αμέρικα 1993
Κατηγορία:Ποδοσφαιριστές Εθνικής Κολομβίας
Κατηγορία:Ποδοσφαιριστές Ουνιόν Ατλέτικο Μαρακάιμπο
Κατηγορία:Ποδοσφαιριστές ΑΚ Ρετζιάνα 1919
Κατηγορία:Ποδοσφαιριστές Νιου Γιορκ Ρεντ Μπουλς
Κατηγορία:Ποδοσφαιριστές Ιντεπεντιέντε Σάντα Φε
Κατηγορία:Ποδοσφαιριστές Ιντεπεντιέντε Μεδεγίν
Κατηγορία:Ποδοσφαιριστές Χανγκτσόου Γκριντάουν ΦΚ
Πατρίσιο Αλεχάντρο Καμπς

Ο **Πατρίσιο Αλεχάντρο Καμπς** (*Patricio Alejandro Camps*) είναι Αργεντινός παλαίμαχος ποδοσφαιριστής, γεννημένος στις 29 Ιανουαρίου 1972 στο Μπουένος Άιρες. Αγωνιζόταν ως επιθετικός μέσος και κεντρικός επιθετικός.

## Καριέρα
Αγωνίστηκε για 14 χρόνια στη Βέλες Σάρσφιλντ της Αργεντινής (από τα παιδικά τμήματα) έχοντας 216 συμμετοχές στο πρωτάθλημα Αργεντινής και 69 γκολ.

Το 2000 αποκτήθηκε από τον ΠΑΟΚ με το ποσό 1,6 δισ. δρχ. (περίπου 4,7 εκ. ευρώ), αποτελώντας ένα από τα μεγαλύτερα ονόματα που έχει αποκτήσει ποτέ η ομάδα. Ο Πατρίσιο Καμπς ήταν πρωταγωνιστής στη μεγάλη νίκη πρόκριση του ΠΑΟΚ απέναντι στην Ουντινέζε στο Κύπελλο ΟΥΕΦΑ στις 9 Νοεμβρίου 2000 με σκορ 3-0. Η Ουντινέζε ήταν πρωτοπόρος του ιταλικού πρωταθλήματος και έχοντας κερδίσει στην πρώτη αναμέτρηση 1-0, έδειχνε να ελέγχει τον αγώνα, τον οποίο ανέτρεψε με την είσοδό του στο παιχνίδι ο Πατρίσιο Καμπς, σκοράροντας με κεφαλιές τα 2 πρώτα γκολ.

Μετά τη θητεία του στον ΠΑΟΚ αγωνίστηκε στη Βέλες Σάρσφιλντ, στην Κίλμες αλλά και στην Ολίμπια Ασουνσιόν της Παραγουάης.

## Ομάδες
* 1991-1994 20px Velez Sarsfield Buenos Aires
* 1994-1995 20px CA Banfield
* 1995-2000 20px Velez Sarsfield Buenos Aires
* 2000-2001 20px ΠΑΟΚ
* 2001-2002 20px Velez Sarsfield Buenos Aires
* 2002-2003 20px Tecos UAG Guadalajara
* 2003-2004 20px Quilmes AC
* 2004-2005 20px Olimpia Asuncion

## Τίτλοι
* 1993 Πρωτάθλημα Αργεντινής
* 1996 Πρωτάθλημα Αργεντινής
* 1994 Κύπελλο Λιμπερταδόρες
* 1994 Διηπειρωτικό Κύπελλο
* 1996 Πρωτάθλημα Απερτούρα
* 1996 Κύπελλο Ιντεραμερικάνα
* 1996 Σούπερ Καπ Ν. Αμερικής
* 1997 Κύπελλο Κυπελλούχων Ν. Αμερικής

## Εθνική Αργεντινής
Ήταν διεθνής 12 φορές με την εθνική Αργεντινής.

## Εξωτερικοί σύνδεσμοι

* Ασπρόμαυροι ήρωες

Κατηγορία:Επιθετικοί ποδοσφαιριστές
Κατηγορία:Αργεντινοί ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπάνφιλντ
Κατηγορία:Ποδοσφαιριστές Κίλμες ΑΚ
Κατηγορία:Ποδοσφαιριστές Βέλες Σάρσφιλντ
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Εστουδιάντες Τέκος
Κατηγορία:Ποδοσφαιριστές Κλουμπ Ολίμπια
Εθνόσημο της Μαδαγασκάρης

right|180px

Το **[[εθνόσημο]] της [[Μαδαγασκάρη|Μαδαγασκάρης]]** έχει στο κέντρο ένα σχέδιο με το χάρτη της νησιωτικής χώρας (μαζί με δύο μικρότερα παρακείμενα νησιά). Κάτω από το χάρτη βρίσκεται το κεφάλι ενός ενδημικού ζώου με κέρατα. Τα χρώματα που χρησιμοποιούνται είναι μεταξύ άλλων το κόκκινο, το κίτρινο, το πράσινο, το άσπρο και το μαύρο. Πράσινες και κόκκινες ακτίνες προέρχονται από το χάρτη του κράτους, καθιστώντας τον παρόμοιο με τον ήλιο. Η σφραγίδα περιβάλλεται από το επίσημο όνομα της χώρας *REPUBLIKAN'I MADAGASIKARA* το οποίο σημαίνει **Δημοκρατία της Μαδαγασκάρης** και στη βάση το *TANINDRAZANA - FAHAFAHANO - FAHAMARINANA*, το οποίο σημαίνει **Πατρίδα - Επανάσταση - Ελευθερία**.

## Εξωτερικοί σύνδεσμοι

* Σελίδα της FOTW αναφορικά με το Εθνόσημο της Μαδαγασκάρης.html)

Κατηγορία:Εθνικά σύμβολα της Μαδαγασκάρης
Μαδαγασκαρη
Ιούλιος Σίλερ

Ο **Ιούλιος Σίλερ** (γερμανικά: *Julius Schiller*, π. 1580 - 1627) ήταν δικηγόρος από το Άουγκσμπουργκ της Γερμανίας, ο οποίος, όπως και ο συμπολίτης και συνάδελφός του Γιόχαν Μπάγιερ, εξέδωσε έναν ουράνιο άτλαντα με νέα ονόματα για τους αστερισμούς.

Το 1627 ο Σίλερ, με τη βοήθεια του Μπάγιερ, δημοσίευσε τον ουράνιο άτλαντα ***Coelum Stellatum Christianum***, γνωστό με την ελληνική απόδοση **«Χριστιανικός Αστερόεις Ουρανός»**, στον οποίο οι αρχαίοι («ειδωλολατρικοί») αστερισμοί έχουν αντικατασταθεί από βιβλικές και πρωτοχριστιανικές μορφές. Πιο συγκεκριμένα, ο Σίλερ αντικατέστησε τους 12 αστερισμούς του Ζωδιακού Κύκλου με τους δώδεκα Αποστόλους, τους βόρειους αστερισμούς με μορφές από την Καινή Διαθήκη και τους νότιους αστερισμούς με μορφές από την Παλαιά Διαθήκη. Οι πλανήτες, ο Ήλιος και η Σελήνη αντιπροσωπεύονταν επίσης από βιβλικές μορφές.

Τα χαρακτικά του άτλαντα ήταν έργο του καλλιτέχνη Λουκά Κίλιαν.

Οι νέες ονομασίες των αστερισμών δεν υιοθετήθηκαν επίσημα από την αστρονομική κοινότητα και έτσι οι σημερινοί αστερισμοί που ήταν γνωστοί από την αρχαιότητα διατηρούν τις αρχαίες ονομασίες, ενώ άλλοι αστερισμοί που εφευρέθηκαν αργότερα έχουν ουδέτερες ονομασίες, όπως π.χ. Αντλία, Πυξίς, Οκτάς, Ύδρος, κλπ.. Αντιθέτως, μερικοί αστερισμοί που εισάχθηκαν με τον ουράνιο άτλαντα «Ουρανομετρία» του Μπάγιερ την ίδια περίπου εποχή έγιναν δεκτοί και σήμερα ανήκουν στους 88 αστερισμούς που είναι επίσημα παραδεκτοί από τους αστρονόμους.

## Παραπομπές


## Εξωτερικοί σύνδεσμοι
* 

Κατηγορία:Γερμανοί αστρονόμοι
Περίδεση αιμορροΐδων

Αναφορές στην τοποθέτηση δακτυλίων στις αιμορροΐδες υπάρχουν ήδη στα συγγράμματα του Ιπποκράτη. Η τεχνική χρησιμοποιήθηκε τον 19ο αιώνα, αλλά τροποποιήθηκε και βελτιώθηκε από τον Barron το 1963 και έκτοτε έχει το όνομα του.
Ουσιαστικά πρόκειται για τοποθέτηση στην ρίζα των αιμορροΐδων ενός δακτυλίου, ο οποίος στραγγαλίζει τον αιμορροιδικό όζο και διακόπτει την παροχή αίματος. Ως αποτέλεσμα οι ο όζος συρρικνώνεται και αποπίπτει μέσα σε χρονικό διάστημα μίας εβδομάδας από την τοποθέτηση του όζου.thumb|Περίδεση αιμορροιδικού όζου
Η μέθοδος αυτή χρησιμοποιείται ειδικά για δευτέρου και τρίτου βαθμού αιμορροΐδες που αιμορραγούν. Επειδή η τοποθέτηση των δακτυλίων γίνεται σε σημείο πάνω από την οδοντωτή γραμμή του πρωκτού (όπου δεν υπάρχουν νευρικές απολήξεις), η επέμβαση αυτή είναι ανώδυνη και μπορεί εύκολα να γίνει διαμέσου πρωκτοσκοπίου στο ιατρείο του ειδικού ιατρού χωρίς καμία νάρκωση ή άλλη μέθοδο αναισθησίας.

Η ίνωση που δημιουργείται από την απόπτωση των αιμορροΐδων συγκρατεί τον βλεννογόνο του πρωκτού στην θέση του. Μπορούν να τοποθετηθούν ταυτόχρονα δύο δακτύλιοι σε ισάριθμους αιμορροιδικούς όζους. Στους υπόλοιπους όζους (ένας ή δύο), η διαδικασία επαναλαμβάνεται μετά από τρεις εβδομάδες. Η προετοιμασία της επέμβασης γίνεται με ένα χαμηλό υποκλυσμό για να απομακρυνθούν τα τυχόν υπάρχονται κόπρανα από τον πρωκτό.
Μετά την τοποθέτηση των δακτυλίων ο ασθενής συνήθως δεν πονά καθόλου. Καμιά φορά αναφέρει κάποια αίσθηση προς αφόδευση ή ελαφρό πόνο. Το ήπιο άλγος αντιμετωπίζεται με χλιαρά λουτρά και αναλγητικά τύπου παρακεταμόλης. Όταν πέσουν οι δακτύλιοι 4-7 ημέρες μετά την τοποθέτηση μπορεί να παρατηρηθεί μικρή ποσότητα αίματος. Το αίμα σταματά μόνο του.

Τα μακροχρόνια αποτελέσματα είναι πολύ ικανοποιητικά. Οι χειρουργικές επεμβάσεις έχουν καλύτερα αποτελέσματα αλλά αποτελούν επιθετική μέθοδο, απαιτούν αναισθησία σε νοσοκομείο και υπάρχει μεγαλύτερος κίνδυνος μετεγχειρητικών επιπλοκών.

## Παραπομπές


Κατηγορία:Παθήσεις του πρωκτού
Κατηγορία:Χειρουργικές επεμβάσεις
Η Γέννηση της Αφροδίτης

Ο όρος **Η Γέννηση της Αφροδίτης** μπορεί να αναφέρεται:

* Η Γέννηση της Αφροδίτης (Μποτιτσέλι)
* Η Γέννηση της Αφροδίτης (Μπουγκερώ)
Πάνθεον (Ρώμη)

Το **Πάνθεον** της Ρώμης είναι αρχαία θρησκευτική κατασκευή η οποία βρίσκεται στην *Piazza della Rotonda* (Ρώμη). Κατασκευάστηκε ύστερα από εντολή του Αγρίππα κατά τον 1ο αιώνα π.Χ. και στον θριγκό φέρει την επιγραφή Marcus Agrippa Lucius filius, consul tertium, fecit, δλδ. ο Μάρκος Αγρίππας τού Λούκιου γιος, ύπατος για τρίτη φορά, το έκανε. Υπέστη αρκετές καταστροφές από πυρκαγιές, με αποτέλεσμα να ανακατασκευαστεί πλήρως από τον Αδριανό στις αρχές του 2ου αιώνα μ.Χ. Αρχικά, το Πάνθεον ήταν ναός αφιερωμένος σε όλες τις θεότητες της Αρχαίας Ρώμης. Μετατράπηκε σε χριστιανική εκκλησία κατά τον 7ο αιώνα. Αποτελεί το μεγαλύτερο σε μέγεθος ρωμαϊκό μνημείο, που να έχει διασωθεί έως σήμερα σχεδόν άφθαρτο, λόγω της ασταμάτητης χρήσης του έως και σήμερα. Έχει δώσει την ονομασία του σε συνοικία της Ρώμης.

Η ονομασία του πάνθεον προέρχεται από το αρχαιοελληνικό επίθετο *πάνθειον*, το οποίο σημαίνει «όλων των θεών». Η πλειονότητα των Ρωμαίων συγγραφέων το αναφέρουν με την ελληνική του ονομασία *Πάνθεον*. Η εκλατινισμένη εκδοχή του ονόματός του, *Pantheum* απαντάται στον Πλίνιο τον Πρεσβύτερο.

Το Πάνθεον διέθετε τον μεγαλύτερο θόλο σε όλη την Αρχαιότητα (43,3 μέτρα διαμέτρου στο εσωτερικό του), ο οποίος και παραμένει έως σήμερα ο μεγαλύτερος κατασκευασμένος από διαδοχικές και διαφορετικές στρώσεις από *béton non-armé* (μη ενισχυμένο σκυρόδεμα). Έπειτα από σχεδόν δύο χιλιετίες, η αξιοσημείωτη αυτή κατασκευή δεν παρουσιάζει κανένα σημάδι κατάρρευσης, παρά τις αρκετές αφαιρέσεις τμημάτων της διακόσμησής του, καθώς και τις επαναλαμβανόμενες τελουρικές κινήσεις.

## Παραπομπές


## Εξωτερικοί σύνδεσμοι
* 

Κατηγορία:Ρωμαϊκή αρχιτεκτονική
Κατηγορία:Εκκλησίες στη Ρώμη
Κατηγορία:Βασιλικές
Κατηγορία:Ναοί στο Άρεως Πεδίον
Κύβος (αποσαφήνιση)

Το **κύβος** μπορεί να αναφέρεται στα παρακάτω:

*Κύβος, το στερεό σώμα που περατώνεται από έξι ίσες τετράγωνες επιφάνειες
*Κύβος (μαθηματικά), η τρίτη δύναμη ενός αριθμού
*Κύβος (όνομα)
*ζάρι, εξάρτημα τυχερών παιχνιδιών
Σύμπλεγμα του Ιεχωβά

Το **«σύμπλεγμα του Ιεχωβά»** (στα αγγλικά *"Jehovah complex"*) είναι όρος που χρησιμοποιείτο από τη Γιουνγκιανή αναλυτική ψυχολογία. Σήμερα η χρήση του όρου αποφεύγεται. Σύμφωνα με τον Γιουνγκ, περιγράφει έναν τύπο νεύρωσης κατά τον οποίο το άτομο χαρακτηρίζεται από εγωιστική μεγαλομανία. Το άτομο που διακατέχεται από αυτό το κόμπλεξ έχει ξεπεράσει πλέον τη φάση του ναρκισσισμού και λατρεύει μια εξιδανικευμένη εικόνα του εαυτού του. Ζει σε μια ψευδαίσθηση προσωπικού μεγαλείου και «παντοδυναμίας».

Ο όρος αυτός φαίνεται ότι βασίζεται στην προσέγγιση πως ο Θεός της Παλαιάς Διαθήκης (Ιεχωβά), εμφανίζεται ως αιμοβόρος και γενοκτόνος, ο οποίος  δεν ανέχεται τη λατρεία κανενός άλλου θεού.

Το 2023, κυκλοφόρησε για πρώτη φορά βιβλίο με τίτλο Το σύμπλεγμα του Ιεχωβά χριστιανικού απολογητικού χαρακτήρα.

## Βιβλιογραφία & πηγές
* *Psychoanalysis Today*, Sándor Lorand, 1944, International University Press/University of Michigan.
* *Personality and Social Adjustment*, Ernest Rutherford Groves, 1923, Longmans Green and Co.
* *Neurosis and Human Growth: The Struggle Toward Self-Realization*, Karen Horney, 1991, W. W. Norton & Company.

Κομπλεξ του Ιεχωβά
Σωζόμενος

Με το **Σωζόμενος** μπορεί να αναφέρεται κάποιο από τα εξής πρόσωπα:
* Ιωάννης Σωζόμενος (πρεσβύτερος), Έλληνας λόγιος του 16ου αιώνα,
* Ιωάννης Σωζόμενος, Έλληνας λόγιος του 16ου αιώνα και γιος του ομώνυμου πρωτύτερου,
* Ιάσων Σωζόμενος, Έλληνας λόγιος του 16ου αιώνα,
* Κλαύδιος Σωζόμενος, Έλληνας λόγιος του 16ου αιώνα

* Σωζομενός, ιστορικός της χριστιανικής εκκλησίας και νομικός στην Κωνσταντινούπολη.
Ο κύβος ερρίφθη

thumb|right|240px|Η διάβαση του Ρουβίκωνα παρά τα Γαλατικά όρια
**«Ο κύβος ερρίφθη»** ή στα λατινικά: ***alea jacta est*** ή ***jacta alea est***, είναι θρυλική ιστορική φράση που αναφώνησε ο Ιούλιος Καίσαρας στις 10 Ιανουαρίου 49 π.Χ.. Χρησιμοποιείται ακόμα και σήμερα σε διάφορες χώρες όπως στην Ιταλία (Il dado è tratto) και την Ισπανία (La suerte está echada).

## Ιστορία
Την περιώνυμη αυτή φράση αναφέρει ο Σουητώνιος στο έργο του "*Βίος του Καίσαρος*, (Suetonius, Vita Divi Iuli, 121 CE, 33)". Θεωρείται ότι την αναφώνησε ο Ιούλιος Καίσαρ προετοιμαζόμενος να διασχίσει τη γέφυρα του ποταμού Ρουβίκωνα. Σύμφωνα με τη ρωμαϊκή νομοθεσία, κάθε στρατηγός που πλησίαζε στην Ιταλία από Βορρά έπρεπε να διαλύσει τον στρατό του προτού διασχίσει τη γέφυρα του ποταμού αυτού, ο οποίος αποτελούσε το φυσικό βόρειο σύνορο μεταξύ της κυρίως Ιταλίας και των βορείων επαρχιών. Ο νόμος αυτός αποσκοπούσε στην προστασία της δημοκρατίας της Ρώμης από εσωτερικούς στρατιωτικούς κινδύνους: οι παραβάτες στρατηγοί και οι άνδρες τους εθεωρούντο ένοχοι εσχάτης προδοσίας και ιεροσυλίας, κάτι που επέσυρε την ποινή του θανάτου. 
Ο Καίσαρ, ο οποίος φυσικά γνώριζε τον νόμο, αμφιταλαντεύθηκε για μεγάλο χρονικό διάστημα προτού αποφασίσει να διαβεί τον Ρουβίκωνα με συντεταγμένο στρατό.

Έτσι έμεινε η φράση αυτή παροιμιώδης, να λέγεται σε περιπτώσεις που μετά από πολλές σκέψεις και αμφιταλαντεύσεις λαμβάνεται οριστική απόφαση με πλήρη επίγνωση των συνεπειών που μπορεί να προκύψουν και την ανάγκη αντιμετώπισης αυτών.

Θεωρείται ότι η φράση ανήκει αρχικά στον Μένανδρο, αγαπημένο ποιητή του Καίσαρα, και εμφανίζεται σε ένα στίχο του στην “Ἀρρηφόρῳ” (Δειπνοσοφισταί, 13-8). Ο Πλούταρχος αναφέρει, για το συγκεκριμένο περιστατικό: "*Ἑλληνιστὶ πρὸς τοὺς παρόντας ἐκβοήσας, «*'Ἀνεῤῥίφθω κύβος**»**', διεβίβαζε τὸν στρατόν.*"  (γ΄ ενικό πρόσωπο προστακτικής παρακειμένου μέσης/παθητικής φωνής του ρήματος *ἀναῤῥίπτω'').

## Παραπομπές


## Εξωτερικοί σύνδεσμοι
* Literate Games: Roman Urban Society and the Game of Alea -Nicholas Purcell

Κατηγορία:Ρωμαϊκές ιστορικές φράσεις
Ανάβαση Ομπλού

Η **Ανάβαση Ομπλού** είναι αγώνας αυτοκινήτων που γινόταν από το 1999 έως το 2006. Διοργανωνόταν από τον ΑΟΠ και τον Οργανισμό νεολαίας και άθλησης του Δήμου Μεσσάτιδος στην Αχαΐα. Ήταν μήκους 3,2 χιλιομέτρων και ήταν ο 5ος αγώνας που περιλαμβάνει το Πανελλήνιο Πρωτάθλημα Αναβάσεων. Ο αγώνας είχε αντικαταστήσει την Ανάβαση Πιτίτσας λόγω προβλημάτων στον δρόμο της διαδρομής, ενώ όταν τα προβλήματα αυτά λύθηκαν η διοργάνωση επέστρεψε εκεί.

## Νικητές - Κατηγορία Ν

## Νικητές - Κατηγορία Α

## Νικητές - Κατηγορία Ε

## Νικητές - Κατηγορία YARIS CUP

Κατηγορία:Πανελλήνια πρωταθλήματα αυτοκινήτου
Κατηγορία:Δήμος Μεσσάτιδος
Κατηγορία:Δήμος Πατρέων
Κατηγορία:Αθλητισμός στην Αχαΐα
Νουν

Ο **Νουν**, **Νου** ή **Νουνέτ** (θηλ.) στην αιγυπτιακή μυθολογία είναι η ανδρόγυνος θεότητα του χάους, ο πρωταρχικός Ωκεανός, στον οποίο εμπεριέχετo πριν από τη δημιουργία, τα σπέρματα όλων των πραγμάτων και όλων των όντων. Στα κείμενα ονομάζεται "πατέρας των θεών", αν και παρέμεινε πάντοτε αφαιρετική, πνευματική ύπαρξη, μην αποκτώντας ποτέ ναό ή κάποιου είδους λατρεία, πέραν ορισμένων ιερών λιμνών. Απεικονίζεται συνήθως μισοβυθισμένος στο νερό, με τα χέρια υψωμένα στον αέρα, να κρατά τους θεούς που γεννήθηκαν από την παρουσία του. 

Ανήκει στην ογδοάδα της Ερμουπόλεως και την οικογένεια του Όσιρι. Εξαιτίας της κατανόησής του ως έννοια παρά ως ζωόμορφη θεότητα ο Νουν θεωρείτο ανδρόγυνος και το όνομα Νουνέτ (το θηλυκό του Νου) αποδιδόταν στη θηλυκή του όψη. 

## Εξωτερικοί σύνδεσμοι
* 

Κατηγορία:Ογδοάδα της Ερμούπολης
Κεπερά

Ο **Κεπερά**, επίσης Κεπρί ή Κ(χ)επρί, ή Χεπρί, ήταν ηλιακός θεός στην αιγυπτιακή μυθολογία. Η λέξη "κ(χ)επρί" σημαίνει συγχρόνως «σκαραβαίος» και «αυτός που γίνεται». Στην εννεάδα της Ηλιούπολης εκπροσωπεί τον ανατέλλοντα ήλιο, ο οποίος, όπως ο σκαραβαίος, αναγεννάται από τον εαυτό του, από τη δική του ουσία. Ο Κεπερά είναι ο θεός των μεταμορφώσεων, για τον οποίο εκδηλώνεται η ανανέωση της ζωής. Απεικονίζεται ως άνδρας που φέρει σκαραβαίο στη θέση του προσώπου, ή με κεφαλή ανδρός πάνω από την οποία απεικονίζεται ο σκαραβαίος. Άλλοτε απεικονίζεται και ως απλός σκαραβαίος.

Κατηγορία:Θεότητες της αιγυπτιακής μυθολογίας
Ράλι Ακρόπολις 1951

Το **Ράλι Ακρόπολις του 1951** ήταν ο πρώτος του Ράλλυ Ακρόπολις .

Ο αγώνας έγινε απο μια ιδέα που είχε μια παρέα φίλων με βάση τον Γύρο Γαλλίας και Ιταλίας,και έγινε με την βοήθεια της SHELL . Η διαδρομή ήταν 1923 χιλιόμετρα ,τα αυτοκίνητα θα ξεκινούσαν απο την Αθήνα και περνουσε απο τις πόλεις Τρίπολη , Άγιοι Θεώδοροι, Λάρισα, Θεσσαλονίκη, Σέρρες, Καβάλα, Θεσσαλονίκη , Λάρισα και τερματισμό στην Αθήνα μετά από 43 ώρες συνεχούς οδήγησης. 

Στον αγώνα συμμετείχαν μόλις 10 αυτοκίνητα και τα τρία  είχαν γυναικεία πληρώματα. Πρώτος τερμάτισε ο **Π. Περατικός** με Φίατ 1400,δεύτερος ο **Κ. Σπηλιωτάκης** με τζάγκουαρ και τρίτη ήταν η **Ιρένα Κύρτση** με Ντότζ.

Ο αγώνας είχε μεγάλη επιτυχία με αποτέλεσμα την επόμενη χρονιά να αναλάβει την διοργάνωση του η ΕΛΠΑ.

Κατηγορία:Ράλι Ακρόπολις
Κατηγορία:Μηχανοκίνητος αθλητισμός το 1951
Σου (Αιγύπτιος θεός)

Ο **Σου**, θεότητα της αιγυπτιακής μυθολογίας μαζί με την Τεφνούτ, δίδυμη αδελφή του, σχημάτισαν το πρώτο ζεύγος της ηλιοπουλίτικης Εννεάδας. Γεννήθηκε από τον Ρα χωρίς τη βοήθεια κάποιας θηλυκής θεότητας. Σύμφωνα με μία άλλη εκδοχή, δημιουργήθηκε από την ανάσα του Ατούμ, στην Ηλιούπολις. Το όνομά του προέρχεται από ένα ρήμα που σημαίνει «υψώνω» και μεταφράζεται ως «εκείνος που σηκώνει». Όπως ο Άτλας της ελληνικής μυθολογίας, ο Σου υποβαστάζει τον ουρανό. Σύμφωνα με τους μύθους εισχώρησε, κατόπιν εντολής του Ρα ανάμεσα στα δύο παιδιά του, τον Γκεμπ, θεό της γης και τη Νουτ, θεά του ουρανού, που ήταν έως τότε απόλυτα ενωμένοι και τους χώρισε βίαια. Ανύψωσε την Νουτ στον αέρα, όπου και την κρατεί
έκτοτε με τα χέρια του.

Ο Σου είναι μετεωρολογικός θεός και συμβολίζει τη θεοποίηση του κενού, αλλά όπως και στις άλλες μεγάλες θεότητες της φύσης, δεν του αποδίδεται καμία λατρεία. Απεικονίζεται πάντα με ανθρώπινη μορφή, που συνήθως φέρει στην κεφαλή 
ως διακριτικό σημείο, φτερά στρουθοκαμήλου μαζί με ιδεόγραμμα του ονόματός του.

Διάδοχος του Ρα στην επίγεια βασιλεία του, γνώρισε, όπως καШНцуι ο πατέρας του, τις περιπέτειες της εξουσίας. Τα παιδιά του Άπωφι συνωμότησαν και επιτέθηκαν εναντίον του μέσα στο ανάκτορό του στην Ατ Νουμπ. Τους νίκησε αλλά ασθένησε, με αποτέλεσμα οι ίδιοι οι πιστοί του να εξεγερθούν εναντίον του. Κουρασμένος από την άσκηση της εξουσίας, ο Σου εγκατέλειψε το βασίλειό του στον γιο του 
Γκεμπ και κατέφυγε στον ουρανό, έπειτα από φοβερή τρικυμία που διήρκεσε εννέα ημέρες.

## Εξωτερικοί σύνδεσμοι
* 

Κατηγορία:Εννεάδα της Ηλιούπολης
Κατηγορία:Αιγύπτιοι θεοί
Κατηγορία:Θεότητες του ανέμου
Σημαία του Κατάρ

thumb|240px|right|Διαστάσεις 11:28

Η **[[σημαία]] του [[Κατάρ]]** είναι καστανέρυθρη με μια πλατιά άσπρη λωρίδα, η οποία είναι οδοντωτή, με 9 άσπρα σημεία στην πλευρά του ιστού.

Το λευκό χρώμα συμβολίζει την ειρήνη, ενώ το καστανέρυθρο την αιματοχυσία στη διάρκεια των πολλών πολέμων, ειδικότερα σε αυτούς του δευτέρου μισού του 19ου αιώνα. Τα 9 άσπρα πριονωτά σημεία υποδηλώνουν ότι το Κατάρ είναι το 9ο μέλος των «Συμφιλιωμένων Εμιράτων» του Περσικού Κόλπου, έπειτα από τη συμφωνία της χώρας με τη Μεγάλη Βρετανία, το 1916.

Η σημαία μοιάζει πολύ με τη σημαία του Μπαχρέιν, εκτός από τις αναλογίες και το χρώμα, τα οποία είναι διαφορετικά.

Υιοθετήθηκε στις 9 Ιουλίου 1971. Η χώρα έχει Σύνταγμα από τις 29 Απριλίου 2003.

## Εξωτερικοί σύνδεσμοι

* Πληροφορίες

Καταρ
Κατηγορία:Εθνικά σύμβολα του Κατάρ
Κατηγορία:Σημαίες της Ασίας
Σημαία της Μαδαγασκάρης

[thumb|250px|right|[Αρχείο:FIAV 111111.svg|23px Λόγος σημαίας: 2:3]]
Η **[[σημαία]] της [[Μαδαγασκάρη|Μαδαγασκάρης]]** υιοθετήθηκε στις 14 Οκτωβρίου 1958, δύο χρόνια πριν από την ανεξαρτησία της χώρας. Οι αναλογίες της σημαίας είναι 2:3.

## Συμβολισμός
Τα χρώματα της σημαίας συμβολίζουν την ιστορία του νησιού και τον πόθο για ανεξαρτησία, όπως επίσης και τις παραδοσιακές τάξεις. Το κόκκινο και το λευκό ήταν τα χρώματα της βασιλικής δυναστείας των Μερίνα, οι οποίοι υποτάχθηκαν στη Γαλλία το 1896. Η τελευταία Βασίλισσα της χώρας και των Μερίνα ήταν η Ραναβαλόνα Γ΄. Το ερυθρό και το άσπρο χρώμα αντανακλούν επίσης τις εθνικές ρίζες των κατοίκων της νησιωτικής χώρας, στη Νοτιανατολική Ασία, εξ ου και η σημαία της Ινδονησίας έχει τα ίδια χρώματα. Το πράσινο ήταν το χρώμα των Χόβα, της κύριας αγροτικής τάξης, η οποία διαδραμάτισε σημαντικό ρόλο στο αντιγαλλικό κίνημα και στον αγώνα για ανεξαρτησία.

## Παραπομπές


Μαδαγασκαρη
Κατηγορία:Εθνικά σύμβολα της Μαδαγασκάρης
Εθνόσημο του Κατάρ

Το **[[εθνόσημο]] του [[Κατάρ]]** (στα αραβικά: **شعار قطر**) εισήχθη το 1976 σε αντικατάσταση ενός άλλου εθνοσήμου από το 1966. Είναι στρογγυλό και απεικονίζει δύο λευκά διασταυρωμένα σπαθιά σε κίτρινο κύκλο. Ανάμεσα στα σπαθιά είναι ένα ιστιοφόρο πλοίο (νταού) που πλέει σε μπλε και λευκά κύματα δίπλα σε ένα νησί με δυο φοίνικες. Ο κύκλος περιβάλλεται από ένα στρογγυλό αντικείμενο, το οποίο διαιρείται οριζόντια. Στο λευκό χώρο αναγράφεται το όνομα του κράτους του Κατάρ στη γραφή Κουφί με καφέ γράμματα και στην καφέ περιοχή είναι γραμμένη η αγγλική μετάφραση (State OF Qatar) με άσπρα γράμματα. Πολλές φορές το εθνόσημο απαντάται χωρίς την αγγλική μετάφραση της ονομασίας της χώρας , ο μεσαίος κύκλος είναι μερικές φορές κίτρινος και τα σπαθιά μερικές φορές αντί για λευκό έχουν χρώμα καφέ.

Αρκετά από τα στοιχεία που περιέχονται στο εθνόσημο περιλαμβάνονται και σε εμβλήματα πολλών άλλων αραβικών χωρών, όπως η Σαουδική Αραβία, τα Ηνωμένα Αραβικά Εμιράτα και το Κουβέιτ. Το ισχύον Σύνταγμα είναι από το 2003.

## Εξωτερικοί σύνδεσμοι

* Πρεσβεία του Κατάρ στην Ουάσιγκτον
* FOTW - Κατάρ

Καταρ
Κατηγορία:Εθνικά σύμβολα του Κατάρ
As Salam al Amiri

To **As Salam al Amiri** είναι ο εθνικός ύμνος του Κατάρ. Γράφτηκε από τον Sheikh Mubarak bin Saïf al-Thani.

 

## Αραβικοί στίχοι
قسما بمن رفع السماء
قسما بمن نشر الضياء
قطر ستبقي حرة تسمو
بروح الاوفياء
سيروا على نهج الألى سيروا
وعلى ضياء الانبياء
قطر بقلبي سيرة
عز وأمجاد الاباء
قطر الرجال الاولين
حماتنا يوم النداء
وخمائم يوم السلام
جوارح يوم الفداء
قسما قسما
قسما بمن رفع السماء
قسما بمن نشر الضياء
قطر ستبقى حرة تسمو
بروح الأوفياء

## Μεταγραφή σε λατινικό αλφάβητο

:Qasaman 
:qasaman 
:qasaman biman rafa' as-sama' 
:Qasaman biman nashraz ziye' 
:Qataran satbaqa x.auratan 
:Tasmu birux.i l-aufie' 
:Siru' 'ala nuhaj ilu 
:wala ziya' il 'anbiya' 
:Qat.arun biqalbi sirat 
:'azul amjaad ul-'iba 
:Qat.arun i-rijaal al-'awain 
:aumatnu yaum al-nida' 
:Wax.amaymun yaum as-salam 
:Jawarix.a yaum al-fida'a ¨
:( επανάληψη ) 
:Qasaman 
:qasaman 
:qasaman biman rafa' as-sama' 
:Qasaman biman nashraz- ziye' 
:Qatarun satbaqa x.auratan 
:Tasmu birux.i l-aufie'

## Ελληνική μετάφραση

:Ορκιζόμαστε στο Θεό που έφτιαξε ψηλά τον ουρανό
:Ορκιζόμαστε στο Θεό που άπλωσε το φως
:Το Κατάρ θα είναι πάντα ελεύθερο
:Και θα είναι υπέροχο από τις ψυχές των ειλικρινών ανθρώπων
:Προχώρα στα χνάρια των προγόνων σου, ακολουθώντας τους τρόπους τους
:Και συνέχισε την πορεία σου με οδηγό τον Προφήτη.
:Στην καρδιά μου,
:Το Κατάρ είναι ένα δοξαστικό έπος και αξιοπρεπές
:Το Κατάρ είναι η πατρίδα των πρώτων ανθρώπων
:Που μας προστατεύουν σε περιόδους ταραχών
:Στους ειρηνικούς καιρούς έχουμε τα περιστέρια
:Και στους καιρούς που χρειάζεται να θυσιάσουμε τη ζωή μας 
:έχουμε τους πολεμιστές.

## Εξωτερικοί σύνδεσμοι
* Υπουργείο Εξωτερικών του Κατάρ.

Κατηγορία:Εθνικοί ύμνοι
Κατηγορία:Εθνικά σύμβολα του Κατάρ
Τεφνούτ

Η **Τεφνούτ** (επίσης **Τεφνέτ** και **Θέφνις**)  μάλλον πρέπει να ήταν θεολογική οντότητα της Αιγυπτιακής Μυθολογίας παρά πραγματικό πρόσωπο. Στην Ηλιούπολη θεωρείτο δίδυμη αδελφή και σύζυγος του Σου, αλλά απ' ό,τι φαίνεται, σε αρχαιότερους χρόνους σχημάτιζε ζεύγος με κάποιο θεό Τεφέν, για τον οποίο δεν γνωρίζουμε τίποτε άλλο πέρα από το όνομά του. Η Τεφνούτ και ο Σου αποτελούσαν το πρώτο ζεύγος της Ηλιοπολιτικής Εννεάδας.

Ήταν θεά της δροσιάς ή της βροχής, λίαν απαραίτητες στις κλιματολογικές συνθήκες της περιοχής και θεωρείτο επίσης ηλιακή θεότητα, η οποία απεικονίζονταν με μορφή λέαινας ή γυναικός με κεφάλι λέαινας και ο αδελφός της ως λέων. Με τη μορφή αυτή την απεικονίζει ο μύθος να περνά στη Νουβία, μετά από φιλονικία με τον σύζυγό της. Οι Έλληνες την ταύτιζαν κάποιες φορές με την Άρτεμη και στα κείμενα περιγράφεται ως ωχρά αδελφή του Σου, καθώς τον βοηθούσε να κρατά τον ουρανό. Η Τεφνούτ υποδέχονταν μαζί με τον αδελφό της κάθε πρωί τον Ήλιο, όταν εκείνος ανέτειλε πίσω από τα ανατολικά βουνά, ως συμβολικές μορφές της αιωνιότητας.

## Οικογένεια
Στην Heliopolitan θεολογία, ο Atum δημιούργησε το πρώτο ζευγάρι της Εννεάδας της Ηλιούπολης, Shu και **Tefnut** με αυνανισμό ή φτάρνισμα. Η Τεφνούτ ήταν η μητέρα της Nut και του Geb και γιαγιά των Osiris, Isis, Set, και Nephthys. Δισέγγονα της ήταν ο Ώρος και ο Άνουβης.

## Μύθοι
Σε έναν μύθο, που αντιπροσωπεύει μια τρομερή καιρική καταστροφή στο τέλος του Παλαιού Βασιλείου, λέγεται ότι η **Tefnut** και ο Shu κάποτε διαφώνησαν και η Tefnut άφησε την Αίγυπτο για τη Nubia (η οποία ήταν πάντα πιο εύκρατη). Λέγεται ότι ο Shu γρήγορα αποφάσισε ότι του έλειπε, αλλά άλλαξε σε γάτα που κατέστρεψε οποιονδήποτε άνθρωπο ή θεό που την πλησίασε. Ο Θωθ, μεταμφιεσμένος, κατάφερε τελικά να την πείσει να επιστρέψει.

Σύμφωνα με την κοσμολογία Heliopolitan, το πρώτο ζευγάρι κοσμικών στοιχείων, Shu και Tefnut, δημιούργησαν τη θεά του ουρανού, την Νουτ και τον θεό της γης, Γκεμπ. Ο Shu χώρισε την Nut από τον Geb όταν βρίσκονταν σε ερωτική πράξη, δημιουργώντας δυαδικότητα στον κόσμο: πάνω και κάτω, φως και σκοτάδι, καλό και κακό. Πριν από τον διαχωρισμό τους, όμως, η Nut είχε γεννήσει τους θεούς Ίσιδα, Όσιρις, Νέφθυς (Horus) και Σεθ. Οι Αιγύπτιοι πίστευαν ότι αν ο Shu δεν κρατούσε την Nut (ουρανό) και το Geb (γη) χωριστά δεν θα υπήρχε τρόπος για να υπάρξει φυσικά προφανής ζωή.

## Εξωτερικοί σύνδεσμοι
* 

Κατηγορία:Εννεάδα της Ηλιούπολης
Κατηγορία:Θεότητες της βροχής
Κατηγορία:Θεότητες του ανέμου
Κατηγορία:Αιγύπτιες θεές
Κατηγορία:Θεές της γονιμότητας
Κατηγορία:Θεές του νερού
Κατηγορία:Θεές των ζώων
Κατηγορία:Μυθολογικά αιλουροειδή
Κατηγορία:Ανθρωπόμορφα ζώα
Οικογένεια Κύβο

Η **Οικογένεια Κύβο** ή **Κύβος** ή **Τσύμπο** ήταν Οικογένεια Ελληνικής καταγωγής με πολλά μέλη που δραστηριοποιήθηκαν έντονα στην Βυζαντινή αυτοκρατορία, μετανάστευσαν στην Δημοκρατία της Γένοβας και βασίλευσαν στο Δουκάτο της Μάσσα και της Καρράρα. Με την άφιξη τους από την Ελλάδα στην Γένοβα σχημάτισαν μαζί με επιφανείς οικογένειες της νέας τους πόλης την *"17η Αλμπέγκρο"*, μια ένωση των ευγενέστερων οικογενειών.
 Η Οικογένεια διασπάστηκε σε πολλούς κλάδους, ένας από αυτούς μετανάστευσε στην Νάπολη και μετονομάστηκε σε Τομασέλι. Τα πιο διάσημα μέλη της Οικογένειας ήταν ο Πάπας Βονιφάτιος Θ΄ και Πάπας Ιννοκέντιος Η΄. Οι Τσύμπο προχώρησαν σε γάμους με ισχυρές Ιταλικές οικογένειες όπως ο Οίκος των Μεδίκων, η Οικογένεια ντελλα Ρόβερε και ο Οίκος των Έστε. Ο νόθος γιος του πάπα Ιννοκέντιου Η΄ που αργότερα νομιμοποιήθηκε ήταν ο Φραντσεσκέτο Τσύμπο, γαμπρός του Λαυρεντίου του Μεγαλοπρεπούς και κουνιάδος του πάπα Λέων Ι΄. Ο πατέρας του έδωσε στον Φραντσέσκο τον τίτλο του Κόμητος στο Ανάκτορο του Λατερανού. Ο Πάπας Ιούλιος Β΄ του παραχώρησε αργότερα τον τίτλο του Δουκός του Σπολέτο. Ο γιος του Λορέντζο Τσύμπο παντρεύτηκε την Ριτσιάρντα Μαλασπίνα και έγινε Μαρκήσιος της Μάσσα και της Καρράρα, ίδρυσε τον κλάδο των Κύμπο-Μαλασπίνα που θα γίνουν δούκες της Μάσσα και της Καρράρα. Τα σημαντικότερα μέλη της Οικογένειας ήταν :

*Πάπας Βονιφάτιος Θ΄
*Πάπας Ιννοκέντιος Η΄
*Φραντσεσκέτο Τσύμπο
*Λορέντζο Τσύμπο
*Λορέντζο Τσύμπο ντε Μαρί
*Ζεράρντο Τσύμπο
*Αλμπερίγκο Α΄ Τσύμπο-Μαλασπίνα
*Αλντεράνο Α΄ Τσύμπο-Μαλασπίνα
*Κάρλο Α΄ Τσύμπο-Μαλασπίνα
*Αλμπερίγκο Α΄ Τσύμπο-Μαλασπίνα, δούκας της Μάσσα
*Μαρία Θηρεσία Τσύμπο-Μαλασπίνα
*Ιωάννης Κύβος ή Καλογιάννης, ναύαρχος, που έδρασε στη Χίο
*Άρκνος Κύβος ή Αρρών ή Ακρών, που γεννήθηκε στη Ρόδο αλλά έδρασε στην Ιταλία 
*Μαλασπίνας Κύβος, πολιτικός.

## Παραπομπές



## Πηγές

*Smith, Philip (2009). The History of the Christian Church. General Books LLC.
*Thomas, Joseph (2010). The Universal Dictionary of Biography and Mythology. Cosimo, Inc. 
*Genoa and the sea : policy and power in an early modern maritime republic, 1559–1684, Thomas Allison Kirk, Johns Hopkins University Press, 2005.

*

Κατηγορία:Ιταλικές οικογένειες
Κατηγορία:Γένοβα
Κυβο
Ζάρι

right|250px|thumb|Απεικόνιση κυβικού ζαριού

Το τυχερό παιγνίδι **κύβος** ή **κύβοι** και σήμερα αποκαλούμενο **ζάρια** ήταν γνωστό από τους αρχαιότατους χρόνους στον ελλαδικό χώρο που παίζονταν κυρίως από άνδρες, σε αντίθεση με τους αστραγάλους που θεωρούνταν τεχνικό παιχνίδι και παιζόταν προτιμώμενο από γυναίκες και παιδιά. Το ζάρι σήμερα χρησιμοποιείται σε εκατοντάδες τύπους παιχνιδιών ως ο παράγοντας τύχης.

Εφευρέτης των "κύβων" θεωρείται ο Βασιλιάς της Εύβοιας Παλαμήδης που κατά την πολιορκία της Τροίας το δίδαξε στους συμμάχους Έλληνες και που πρόσφερε, όπως αναφέρει ο Όμηρος, κύβους στο ναό της θεάς Τύχης. Σε μελανόμορφη αγγειογραφία αρχαίου ελληνικού αγγείου παρίστανται "*κυβοπαικτούντες*" ο Αχιλλέας και ο Αίας ενώ επιγραφή σ΄ αυτό αναφέρει και τα κέρδη των παικτών: "*τέσσερα Αχιλέος, τρία Αίαντος*". Στους Δελφούς υπήρχε επίσης εικόνα που είχε δημιουργήσει ο Πολύγνωτος η οποία παρίστανε άνδρες να παίζουν κύβους. Το παιχνίδι των κύβων φαίνεται όμως πως το γνώριζαν και οι αρχαίοι Αιγύπτιοι και οι Ινδοί.

Στην ιστορία του αρχαίου ελλαδικού χώρου και ιδιαίτερα στην αρχαία Αθήνα το παιχνίδι των κύβων ήταν πολύ διαδεδομένο όπου από τότε πολλοί μανιώδεις παίκτες είχαν καταστραφεί οικονομικά. Το παιχνίδι αυτό παιζόταν κυρίως στα συμπόσια, αλλά υπήρχαν στην τότε Αθήνα καθώς και σε άλλα μέρη του ελλαδικού χώρου δημόσια κέντρα τα καλούμενα "Κυβεία" ή Σκιραφεία, (θεωρούνται οι πρόδρομοι των σημερινών καζίνο), και που το όνομά τους οφείλονταν από τον ναό της Σκιράδος Αθηνάς στον οποίο και σύχναζαν οι θιασώτες του παιγνιδιού.

Το κυβικό σχήμα των ζαριών διατηρήθηκε αναλλοίωτο μέχρι σήμερα που ονομάζονται "ζάρια". Η κάθε πλευρά έφερε και μια αξία από του αριθμού 1 μέχρι και 6 που παριστάνονταν με σημεία, ή κάποιο τύπο περιβαλλόμενα από κύκλο μονό ή διπλό, και υπόψη, κατά τρόπο ώστε το άθροισμα των σημείων των απέναντι κατά ζεύγη εδρών, του κάθε κύβου, να είναι πάντα 7, δηλαδή το 1 με απέναντι το 6, το 2 με το 5 και το 3 με το 4.

Το παίγνιο αυτό παιζόταν με ρίψη δύο ή τριών κύβων σε τραπέζι από κωνικό κεράτιο ή ποτήρι με πλατιά βάση καλούμενο πύργος ή φορμίσκος ή κήθιον ή διάσειστον, επειδή σ΄ αυτό σείονταν οι κύβοι που έπρεπε ν΄ ακούγονται γι' αποφυγή δόλου. Κέρδιζε, αυτός που έφερνε τους μεγαλύτερους αριθμούς στη ριξιά, λεγόμενη "πλειστοβολίνδα". Η καλύτερη βολή , η "ευολώτατη", ονομαζόταν "Αφροδίτη" και ήταν οι τρεις εξάδες ή εξάρες όπως λέγονται σήμερα, η δε χειρότερη ήταν η αριθμητικά μικρότερη που ήταν οι τρεις μονάδες που τότε ονομαζόταν "κύων" (σκύλος) και σήμερα λέγονται "άσσοι".

Σήμερα επιτραπέζια παιγνίδια που χρησιμοποιούνται ζάρια είναι πολλά παιδικά όπως, ο "γκρινιάρης", το "φιδάκι", το "μονόπολυ" και άλλα παρόμοια, καθώς και για τους μεγαλύτερους το "τάβλι", και το παράνομο "μπαρμπούτι" που διώκεται ποινικά. Ο δε χώρος που επιχειρείται να παίζεται το τελευταίο λέγεται κοινώς *μπαρμπουτιέρα*.
## Εξωτερικοί σύνδεσμοι
* 
* 

Κατηγορία:Τυχερά παιχνίδια
Κατηγορία:Τυχαιότητα
Ιωάννης Η΄ Ξιφιλίνος

Ο **Ιωάννης Ξιφιλίνος** ήταν σπουδαίος βυζαντινός νομικός και λόγιος, ο οποίος αναγορεύθηκε και πατριάρχης. 

## Βιογραφία
Ο **Ιωάννης Ξιφιλίνος** γεννήθηκε στην Τραπεζούντα μεταξύ του 1005 και του 1008 και καταγόταν από την αρχοντική οικογένεια των Ξιφιλίνων. Σπούδασε στην Κωνσταντινούπολη και διακρίθηκε στη Νομική επιστήμη ως δικηγόρος, δικαστής και δάσκαλος στην Ανωτέρα Σχολή Νομικής που ίδρυσε ο Κωνσταντίνος Θ΄, διδάσκοντας τους δικηγόρους και υποψηφίους για ανώτερες κρατικές θέσεις, φέροντας τον τίτλο του "νομοφύλακος" της σχολής. Εκεί ανέπτυξε φιλική σχέση με τον Μιχαήλ Ψελλό, ύπατο των φιλοσόφων, του δεύτερου τομέα της σχολής. Ήταν δε τόσο στενή η φιλία τους ώστε τον ακολούθησε ως μοναχός στη μονή του Ολύμπου της Βιθυνίας, όταν ο Μιχαήλ Ψελλός αποπέμφθηκε το 1054 και εξαναγκάστηκε να αναλάβει το μοναστικό σχήμα στη μονή. 

Το 1064, ο Ιωάννης Ξιφιλίνος κλήθηκε από τον Αυτοκράτορα Κωνσταντίνο Δούκα να αναλάβει Οικουμενικός Πατριάρχης ως Ιωάννης Η΄. Ως Πατριάρχης ανέπτυξε σημαντική κοινωνική δράση, ενδιαφέρθηκε για τους φτωχούς, κατασκευάζοντας φούρνους και ανακαίνισε το Ναό της Αγίας Σοφίας. Παράλληλα, συνέχισε και το συγγραφικό του έργο, στο οποίο διακρίνονται θεολογικές, φιλοσοφικές και νομικές πραγματείες. Από αυτά διασώζονται κάποιες ερμηνείες των ευαγγελικών περικοπών και ορισμένες επιστολές. Πέθανε στις 2 Αυγούστου 1075. Η Ορθόδοξη Εκκλησία τον ανακήρυξε άγιο και τιμά τη μνήμη του στις 30 Αυγούστου.

## Παραπομπές


Κατηγορία:Πατριάρχες Κωνσταντινουπόλεως
Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί λόγιοι
Κατηγορία:Βυζαντινοί του 11ου αιώνα
Κατηγορία:Επίσκοποι του 11ου αιώνα
Μάνι Μόρι

Ο **Ιμάνουελ Μόρι**, γνωστότερος ως **Μάνι Μόρι** (*Manny Mori*) ήταν ο 7ος πρόεδρος των Ομόσπονδων Πολιτειών της Μικρονησίας. Εξελέγη Πρόεδρος στις 11 Μαΐου 2007 και διαδέχθηκε στο αξίωμα τον Τζόζεφ Ουρουσεμάλ. Επανεξελέγη το 2011.

## Πρώτα χρόνια

Γεννήθηκε στις 25 Δεκεμβρίου 1948 στο Φεφάν του Τσούουκ, είναι παντρεμένος με την Elina Ekiek και έχουν τέσσερις κόρες. Συμπλήρωσε τις σπουδές του στη διοίκηση επιχειρήσεων στο Πανεπιστήμιο του Γκουάμ και εργάστηκε στην εκεί Citicorp Credit-Guam, μέχρι το 1976. Από το 1997 μέχρι την εκλογή του ως βουλευτή, το 1999, υπηρέτησε στην Κεντρική Τράπεζα της Μικρονησίας.

## Πολιτική καριέρα

Για πρώτη φορά εξελέγη στο Κογκρέσο σε ειδική εκλογή, τον Ιούλιο του 1999. Επανεξελέγη τα έτη 2001, 2003, 2005 και 2007. Στις 11 Μαΐου 2007, ο Μόρι εξελέγη Πρόεδρος της Μικρονησίας, κερδίζοντας τον έως τότε Πρόεδρο, Τζόζεφ Ουρουσεμάλ. Αμέσως ανέλαβε καθήκοντα και παραιτήθηκε του βουλευτικού αξιώματος. Στις 11 Μαΐου 2011 εξελέγη για μία ακόμη θητεία  χωρίς αντίπαλο.
Τον Μάιο του 2015 τον διαδέχθηκε στο αξίωμα ο Πίτερ Μ. Κρίστιαν.

## Παραπομπές



Κατηγορία:Πρόεδροι των Ομόσπονδων Πολιτειών Μικρονησίας
Τσανγκ Τσουν-χσιουνγκ

Ο **Τσανγκ Τσουν Χσιουνγκ** (*Chang Chun-hsiung*, 23 Μαρτίου 1938 – 27 Σεπτεμβρίου 2025) ήταν πολιτικός από την Ταϊβάν, πρωθυπουργός της χώρας την περίοδο 2000-2002 και ξανά από το 2007 ως το 2008.

## Βιογραφικά στοιχεία
Ο Χσιουνγκ γεννήθηκε στις 23 Μαρτίου 1938 και σπούδασε νομικά. Στις 6 Οκτωβρίου 2000 διορίστηκε για πρώτη φορά πρωθυπουργός, αξίωμα στο οποίο παρέμεινε μέχρι την 1η Φεβρουαρίου 2002. Υπήρξε ιδρυτικό μέλος του Δημοκρατικού Προοδευτικού Κόμματος. Το 2000 όταν έγινε πρωθυπουργός ήταν η πρώτη φορά που αναλάμβανε αρχηγός κυβέρνησης ένας πολιτικός από το Δημοκρατικό Προοδευτικό Κόμμα. Το Μάιο του 2007 ανέλαβε ξανά την πρωθυπουργία, μετά την παραίτηση του Σου Τσενγκ-τσανγκ. Το 2008 παραιτήθηκε έπειτα από την ήττα του κυβερνώντος κόμματος στις βουλευτικές εκλογές στις 12 Ιανουαρίου. Ωστόσο, ο Πρόεδρος δε δέχθηκε την παραίτησή του. Τον διαδέχθηκε στην πρωθυπουργία ο Λιου Τσάο-σιουάν.

Είχε τέσσερα παιδιά, τρεις γιους και μία κόρη από τον πρώτο του γάμο. Το 2007 νυμφεύθηκε για δεύτερη φορά.

Απεβίωσε στις 27 Σεπτεμβρίου 2025, σε ηλικία 87 ετών.

## Παραπομπές

 

Τσουν
Κατηγορία:Ταϊβανέζοι δικηγόροι
Νήσος Ευρώπη

[right|thumb|250px|Θέση των Διασκορπισμένων Νησιών στον Ινδικό Ωκεανό:<br />
• 1 : [Μπάσσας ντα Ίντια
• 2 : Νήσος Ευρώπη
• 3 : Γκλοριόζος Νήσοι
• 4 : Χουάν ντε Νόβα Νήσος
• 5 : Τρομελίν Νήσος
(KM : Κομόρες, MG : Μαδαγασκάρη, MU : Μαυρίκιος, MZ : Μοζαμβίκη, RE : Ρεϊνιόν, YT : Μαγιότ)]]

Η **Νήσος Ευρώπη** () είναι χαμηλό τροπικό νησί έκτασης 28 χλμ² στο Κανάλι της Μοζαμβίκης, περίπου στο ένα τρίτο της απόστασης από τη νότια Μαδαγασκάρη προς τη νότια Μοζαμβίκη, στις γεωγραφικές συντεταγμένες 22°22′Ν, 40°22′Α. Έχει ακτογραμμή 22,2 χλμ., αλλά δεν διαθέτει λιμάνι. Η αγκυροβόληση είναι δυνατή μόνον παράκτια. Ο αεροδιάδρομος της νήσου έχει μήκος 1.500 μέτρα.

Το νησί περιβάλλεται από κοραλλιογενείς παραλίες και έναν ύφαλο και περικλείει μια μανγκρόβια λιμνοθάλασσα έκτασης περίπου 9 τετ. χλμ.

Το νησί είναι φυσικό καταφύγιο και φιλοξενεί μεταναστευτικά πουλιά. Είναι μία από τις μεγαλύτερες τοποθεσίες φωλιάσματος για τις πράσινες χελώνες (*Chelonia mydas*). Επίσης έχει και κατσίκες που της έφεραν έποικοι στα τέλη του 18ου αιώνα.

Το νησί πήρε το όνομα του από το Βρετανικό πλοίο *Europa*, που το επισκέφθηκε το 1774. Είναι κτήση της Γαλλίας από το 1897, αλλά διεκδικείται και από τη Μαδαγασκάρη. Ερείπια και τάφοι στη Νήσο Ευρώπη δηλώνουν τις προσπάθειες εποίκισης από τη δεκαετία του 1860 έως αυτήν του 1920.

Η Αποκλειστική Οικονομική Ζώνη της είναι συνεχόμενη αυτής του Υφάλου Ινδίας και έχει επιφάνεια 127.300 χλμ². Το νησί, φυλάσσεται από ένα απόσπασμα από τη Ρεϋνιόν, έχει έναν μετεωρολογικό σταθμό και το επισκέπτονται επιστήμονες.

thumb|300px|right|<div style='text-align: center;'>
Χάρτης της Νήσου Ευρώπης
</div>

Κατηγορία:Νησιά της Γαλλίας
Κατηγορία:Υπερπόντια Γαλλία
Κατηγορία:Γαλλικά Νότια και Ανταρκτικά Εδάφη
Ευρωπη
Μεσούτ Γιλμάζ

Ο **Μεσούτ Γιλμάζ** (*Ahmet Mesut Yılmaz*, Κωνσταντινούπολη, 6 Νοεμβρίου 1947 - 30 Οκτωβρίου 2020) ήταν Τούρκος πολιτικός, ο οποίος διετέλεσε αρχηγός κόμματος και τρεις φορές πρωθυπουργός της Τουρκίας.

Γεννήθηκε στην Κωνσταντινούπολη και ήταν απόφοιτος του Πανεπιστημίου της Άγκυρας.

Ανήκε στο Κόμμα της Μητέρας Πατρίδας. Έγινε υπουργός Τουρισμού στην κυβέρνηση Οζάλ. Με την εκλογή του Οζάλ στην Προεδρία της Δημοκρατίας έγινε αρχηγός της εσωκομματικής αντιπολίτευσης προς το νέο Πρωθυπουργό Γιλντιρίμ Ακμπουλούτ. Το 1991 κατάφερε να εκλεγεί από το Συνέδριο του κόμματος αρχηγός και ως εκ τούτου Πρωθυπουργός της χώρας, καθώς το κόμμα του είχε την πλειοψηφία στη Βουλή. Παρέμεινε για λίγο πρωθυπουργός. Ξαναέγινε το 1996 και ξανά την περίοδο 1997-1999. Από το 1999 ως το 2002 ήταν αναπληρωτής Πρωθυπουργός στην Κυβέρνηση Ετζεβίτ.

Στις εκλογές του Νοεμβρίου του 2002 το κόμμα του απέτυχε να μπει στη Βουλή και ο ίδιος δήλωσε ότι αποσύρεται από την πολιτική. Τον Αύγουστο του 2006 όμως επαναδραστηριοποιήθηκε και επεδίωξε να ξαναμπεί στην κεντρική πολιτική σκηνή της χώρας. Εκλέχτηκε βουλευτής στις εκλογές του 2007 ως ανεξάρτητος υποψήφιος της περιοχής καταγωγής του, του Ρίζαιου. Το 2009 προσχώρησε στο νεοιδρυθέν Δημοκρατικό Κόμμα ως το 2011. 

Ήταν παντρεμένος και είχε δύο παιδιά.

Απεβίωσε από καρκίνο του πνεύμονα στις 30 Οκτωβρίου 2020, σε ηλικία 72 ετών.

## Παραπομπές


Κατηγορία:Πρωθυπουργοί της Τουρκίας
Κατηγορία:Τούρκοι βουλευτές
Η Παρθένος και ο μικρός Ιησούς με την Αγία Άννα (Ντα Βίντσι)

***Η Παρθένος και το Θείο Βρέφος με την Αγία Άννα*** είναι έργο ζωγραφικής με λάδι του Λεονάρντο Ντα Βίντσι, που φιλοτεχνήθηκε περίπου το 1508.

## Περιγραφή
Παρουσιάζει την Αγία Άννα, την κόρη της, την Παρθένο Μαρία, και τον Ιησού ως νήπιο. Ο Χριστός παρουσιάζεται να αγκαλιάζει ένα προβατάκι (ο αμνός της θυσίας), που συμβολίζει το Πάθος του, ενώ η Παρθένος προσπαθεί να τον συγκρατήσει. Το έργο έγινε παραγγελία για το Ιερό της εκκλησίας *Santissima Annunziata* στη Φλωρεντία και το θέμα του απασχόλησε για πολύ το μεγάλο ζωγράφο.

Εκτός από το συμβολισμό με τον αμνό, ο αδελφός Pietro da Novellara, μέλος του τάγματος των Καρμηλιτών, είδε έναν επιπρόσθετο συμβολισμό στο έργο. Πίστευε πως η ήρεμη έκφραση της αγίας Άννας, σε αντίθεση με την αγωνία της Παναγίας για το παιδί της, πιθανώς συμβολίζει την Εκκλησία που δεν επιθυμεί να αποφευχθεί το Πάθος του Χριστού. Η σύνθεση από το Χριστό στα γόνατα της Παρθένου, ενώ η ίδια να κάθεται στα πόδια της Αγίας Άννας είναι σπάνια, αλλά δείγματα αυτής εμφανίζονται από τον Μεσαίωνα και μετά, παρουσιάζοντας τη ροή της ζωής σε τρεις γενιές.  

Ο πίνακας φιλοτεχνήθηκε κατά τα τελευταία χρόνια της ζωής του Ντα Βίντσι, όταν ασχολήθηκε με τα μαθηματικά και άλλες αναζητήσεις, με το πετρώδες τοπίο που απεικονίζει να προδίδει το ενδιαφέρον του για τη γεωλογία. Οι απαιτήσεις των άλλων ενδιαφερόντων του ίσως να τον ανάγκασαν να αφήσει το έργο ατελείωτο. Η μπογιά απλώθηκε επιφανειακά και σε ορισμένα σημεία είναι διάφανη, με αποτέλεσμα να φαίνεται το σκίτσο από κάτω. Σήμερα ο πίνακας βρίσκεται στο Μουσείο του Λούβρου στο Παρίσι.

Η πυραμιδοειδής κατασκευή του πίνακα επηρέασε το Ραφαήλ και τον Αντρέα ντελ Σάρτο. Η σύνθεση ενέπνευσε δύο έργα αναγεννησιακής γλυπτικής, ένα από τον Αντρέα Σανσοβίνο και ένα άλλο από τον Φραντσέσκο ντα Σάνγκαλο. Φημισμένες είναι επίσης οι παρατηρήσεις που έκανε ο Φρόυντ για την ψυχοσύνθεση του Λεονάρντο μελετώντας τον πίνακα.

## Φωτογραφίες

Image:Leonardo da Vinci 021.jpg|Λεπτομέρεια
Image:Head of Saint Anne.jpg|Σπουδή για την Αγία Άννα


## Βλέπε επίσης
* Λεονάρντο ντα Βίντσι
* Αναγέννηση

Κατηγορία:Έργα ζωγραφικής του Λεονάρντο ντα Βίντσι
Κατηγορία:Έργα αναγεννησιακής ζωγραφικής
Κατηγορία:Πίνακες του Μουσείου του Λούβρου
Στερεομετρία

Η **Στερεομετρία** είναι ο δεύτερος μεγάλος κλάδος της Γεωμετρίας μετά την Επιπεδομετρία.
Ο κλάδος αυτός εξετάζει κάθε σχήμα (στερεό) που εμφανίζεται στο χώρο με τρεις διαστάσεις: μήκος, πλάτος και ύψος, όπως π.χ. ο κύβος, η σφαίρα, ο κύλινδρος, η πυραμίδα, ο κώνος κ.λπ. ή σύνθετα εξ αυτών.
Ανάβαση Πιτίτσας

Η **Ανάβαση Πιτίτσας** είναι αγώνας αυτοκινήτων που διεξάγεται στο χωριό Πιτίτσα στην Αχαΐα.

## Ιστορία
Ξεκίνησε το 1973 με νικητή τον **Λεωνίδα** που οδηγούσε ένα *Πόρσε Καρέρα RSR*, η απόσταση του πρώτου αυτού αγώνα ήταν 3,8 χιλιόμετρα. Η ανάβαση Πιτίτσας είναι αγώνας του πανελλήνιου πρωταθλήματος αναβάσεων και ο παλαιότερος και ιστορικότερος αγώνας μαζί με αυτόν της Ριτσώνας. Πολλές χρονιές στη διαδρομή της Πιτίτσας διεξάγονταν δύο πρωταθληματικοί αγώνες, όπως άλλωστε και στην εξίσου δημοφιλή Ριτσώνα, και ήταν οι δύο αγώνες στυλοβάτες του πανελλήνιου πρωταθλήματος αναβάσεων. Το 1998 μετά από κατολισθήσεις δημιουργήθηκαν προβλήματα στον δρόμο που διεξαγόταν ο αγώνας και μεταφέρθηκε στον Ομπλό το 2007 ο αγώνας επέστρεψε στην Πιτίτσα. 

## Νικητές οδηγοί (καλύτερος χρόνος)

## Αναφορές και υποσημειώσεις


Κατηγορία:Πανελλήνια πρωταθλήματα αυτοκινήτου
Κατηγορία:Δήμος Ρίου
Κατηγορία:Δήμος Πατρέων
Κατηγορία:Αθλητισμός στην Αχαΐα
Ύφαλος Ινδίας

thumb|220px|right|Χάρτης του Υφάλου Ινδίας
Ο **Ύφαλος Ινδίας** (επίσης ονομάζεται και Ύφαλος Ιουδαίας) είναι μια ακατοίκητη, σχεδόν κυκλική ατόλλη περίπου 10 χλμ σε διάμετρο, που αντιστοιχεί σε μια συνολική έκταση (συμπεριλαμβανομένης της λιμνοθάλασσας) 80 χλμ2. Βρίσκεται στο νότιο Κανάλι της Μοζαμβίκης, περίπου στο μισό της απόστασης μεταξύ Μαδαγασκάρης (που βρίσκεται 385 χλμ στα ανατολικά) και Μοζαμβίκης, και 110 χλμ βορειοδυτικά της Νήσου Ευρώπα. Υψώνεται απότομα από τον θαλάσσιο πυθμένα 3.000 βάθους. Ο δακτύλιος του υφάλου κατά μέσο όρο είναι περίπου 100 μέτρα πλάτους και εντελώς περιβάλλει μια ρηχή λιμνοθάλασσα που έχει μέγιστο βάθος τα 15 μέτρα. Η Αποκλειστική Οικονομική Ζώνη του των 123.700 χλμ² είναι συνεχόμενη αυτής της Νήσου Ευρώπα.

Η ατόλλη αποτελείται από 10 γυμνές βραχονησίδες, χωρίς βλάστηση, με συνολική έκταση 0,2 χλμ². Αυτές στην βόρεια και ανατολική πλευρά έχουν ύψος 2,1 έως 3 μέτρα, και εκείνες στην δυτική και νότια πλευρά 1,2 μέτρα. Ο ύφαλος καλύπτεται εντελώς από την θάλασσα 3 ώρες πριν και μετά την κορύφωση της πλυμμηρίδας της παλίρροιας. Η ακτογραμμή του υφάλου είναι 35,2 χλμ. Η περιοχή υπόκειται σε κυκλώνες. Η ατόλλη επί μακρόν είναι ένας θαλάσσιος κίνδυνος και είναι το θέατρο πολυάριθμων ναυαγίων.

## Ιστορία

Ο Ύφαλος Ινδίας πρωτο-καταγράφηκε από Πορτογάλους εξερευνητές στις αρχές του 16ου αιώνα. Πρωτο-ονομάστηκε ***Μπάισο ντα Ζούντια***, "Ύφαλος της Ιουδαίας". "Ζούντια" ήταν το όνομα του Πορτογαλικού πλοίου που προσέκρουσε στον ύφαλο. Το πλοίο ονομαζόταν "Ζούντια" (Εβραϊκό στα Πορτογαλικά), επειδή ο ιδιοκτήτης του ήταν Εβραίος έμπορος.

Προφανώς ο ύφαλος μετονομάστηκε σε ***Μπάσσας ντα Ίντια*** από κατοπινούς χαρτογράφους από λάθη στο γράψιμο τους στην λέξη "Ζούντια", μπερδεύοντας γράμματα στην αντιγραφή προηγούμενων χαρτών (Το κεφαλαίο "J" άλλαξε σε "Ι" και το "u" σε "n").

Το 1897 έγινε Γαλλική κτήση, και αργότερα τέθηκε υπό την διοίκηση ενός επιτρόπου που διαμένει στην Ρεϊνιόν από το 1968.

## Εξωτερικοί σύνδεσμοι
* 

Υ
Κατηγορία:Γαλλικά Νότια και Ανταρκτικά Εδάφη
Υφαλος Ινδιας
Κατηγορία:Ύφαλοι
Ύψος

**Ύψος** ονομάζεται η κατακόρυφη απόσταση από τη βάση μέχρι την κορυφή ενός αντικειμένου. Με τον ίδιο όρο χαρακτηρίζεται η έξαρση ενός αντικειμένου από ένα οποιοδήποτε σημείο αναφοράς (Συνήθως τη θάλασσα ή το έδαφος). Το ύψος είναι μία από τις τρεις διαστάσεις κάθε υλικού σώματος και βρίσκεται είτε με τη μέτρηση του, είτε με υπολογισμό βάσει γεωμετρικών, τριγωνομετρικών ή άλλων μεθόδων.

## Γεωμετρική έννοια
μικρογραφία|Το σημείο τομής των υψών είναι το ορθόκεντρο ενός τριγώνου.
Στη Γεωμετρία, τόσο στα επίπεδα σχήματα όσο και στα στερεά *ύψος* ονομάζεται η απόσταση από τη γραμμή ή την έδρα (αντίστοιχα) που λαμβάνεται ως βάση μέχρι του σημείου που θεωρείται ως κορυφή του σχήματος, του στερεού, της γραμμής ή της έδρας που αποτελεί την αντίθετη βάση του στερεού. 
μικρογραφία|Στο παραπάνω αμβλυγώνιο τρίγωνο ABC, όλα τα ύψη και το ορθόκεντρο βρίσκονται εκτός του τριγώνου.
Στην Τριγωνομετρία, ύψος τριγώνου ονομάζεται η απόσταση από τη μία κορυφή του μέχρι της απέναντι βάσης του, με την οποία σχηματίζει ορθή γωνία. Το ορθόκεντρο ενός τριγώνου, δηλαδή το κοινό σημείο επαφής και των τριών υψών, βρίσκεται μέσα στο τρίγωνο αν και μόνο αν το τρίγωνο είναι οξυγώνιο (δηλαδή καμία γωνία δεν είναι μεγαλύτερη ή ίση των 90°). Γενικώς, το ύψος γίνεται να σχηματίζεται και στις προεκτάσεις των απέναντι βάσεων.

## Παραπομπές


## Εξωτερικοί σύνδεσμοι
* 
* 

Κατηγορία:Γεωμετρικά μεγέθη
Κατηγορία:Μήκος
Ράλι Αχαιός

Το **Ράλι Αχαιός** είναι αγώνας αυτοκινήτων που διεξάγεται στην Αχαΐα.

Ο αγώνας διεξάγεται ανελλιπώς απο το 1972, είναι ασφάλτινη διαδρομή με πολλές ειδικές και διοργανώνεται απο τον ΑΟΠ. Αφετηρία και τέλος της διαδρομής είναι η Πάτρα ενώ διεξάγεται σε όλον τον νομό Αχαΐας και πολλές φορές ειδικές γίνονται και στους νομούς Ηλείας και Αρκαδίας. Είναι αγώνας του Πανελληνίου Πρωταθλήματος Ράλι και του Κυπέλλου Ράλι Ασφάλτου απο τους παλαιότερους και σημαντικότερους. Το 2003 στον αγώνα είχε σκοτωθεί ο οδηγός Δημήτρης Κολιοπάνος.

## Νικητές Ράλλυ Αχαιός

Κατηγορία:Πανελλήνια πρωταθλήματα αυτοκινήτου
Κατηγορία:Αθλητισμός στην Αχαΐα